laion/Wikipedia-Exotic huggingface dataset:
קרב עלם חלפה

קרב עלם חלפה (בתעתיק מדויק מערבית: עלם חלפא) היה קרב בין כוחות חבר העמים הבריטי לבין כוחות הציר, שנערך בראשית ספטמבר 1942 בשטח מצרים במסגרת המערכה בצפון אפריקה במלחמת העולם השנייה. הקרב היה השני בסדרת עימותים צבאיים בין שני הצדדים בקו אל עלמיין ובסביבתו הקרובה. הוא קיבל את שמו מרכס אל חלפא (בערבית: علم حلفا, עלם חלפא), ששימש כעוגן מרכזי של מערך ההגנה הבריטי במהלך הקרב. במסגרת הקרב הצליחו כוחות הארמייה השמינית לבלום את ניסיונה של ארמיית הפאנצר אפריקה בפיקוד ארוין רומל, לאגף מדרום את קו אל עלמיין, ולאלץ אותה לסגת לעמדות המוצא שלה לאחר שספגה אבדות ניכרות. קרב עלם חלפה מסמן נקודת מפנה במערכה הצבאית בצפון אפריקה. הייתה זו המתקפה הגדולה האחרונה, שניהלו כוחות הציר בזירה זו. מכאן ואילך עברה היוזמה האסטרטגית לידי כוחות בעלות הברית, והם לא שמטו אותה מידיהם עד תום המערכה בצפון אפריקה וכניעת שארית כוחות הציר בתוניסיה במאי 1943. בנוסף, הקרב היה הפעם הראשונה במערכה במדבר המערבי, שכוחות חבר העמים הבריטי ניהלו קרב מגננה מתוכנן ומאורגן היטב, תוך תיאום ושיתוף פעולה בין כל החיילות, ולא נגררו אחרי יוזמות הצד השני (רומל). שינוי זה נזקף במידה רבה לזכותו של מפקדה החדש של הארמייה השמינית, ברנרד מונטגומרי, שנכנס לתפקידו זמן קצר לפני פתיחת הקרב. מדיה וקבצים בנושא קרב עלם חלפה בוויקישיתוף ערך זה הוא קצרמר בנושא קרבות ובנושא מלחמת העולם השנייה. אתם מוזמנים לתרום לוויקיפדיה ולהרחיב אותו.
קוונטיזציה (עיבוד אותות)

במתמטיקה ובעיבוד אותות דיגיטלי, קְוַּנְטִיזַצְיָה (בעברית: כִּמּוּי), היא תהליך מיפוי של ערכי קלט רבים לערכי פלט מועטים. קוונטיזציה גם מהווה את הליבה של אלגוריתמי דחיסה מאבדת נתונים. ההפרש בין הערך הנקלט והערך הדגום שלו נקרא שגיאת קוונטיזציה. התקן (או פונקציה אלגוריתמית) שמבצע קוונטיזציה נקרא קוונטייזר. ממיר אנלוגי-לדיגיטלי הוא דוגמה לקוונטיזר. בתקשורת, קוונטיזציה היא חלק משרשרת הקליטה והשידור של אות המכיל מידע (סיגנל). כאשר נע האות דרך הרכיבים בשרשרת, מתווסף אליו רעש כתוצר לוואי. את הרעש שמוסיף הקוונטייזר בשרשרת ממדלים כרעש קוונטיזציה. איכות האות במוצאו נמדדת ביחס אות לרעש קוונטיזציה (SQNR). על מנת לייצג פתרון של פונקציה רציפה (בעלת מספר אינסופי של ערכים) בסביבה ספרתית (דיגיטלית, ממוחשבת), מתבצעת קוונטיזציה, אשר ממירה את נתוני האות הרציף לתחום הערכים שמאפשר המחשב (אות בדיד). ממיר אנלוגי לדיגיטלי (ADC; Analog to Digital Converter) עשוי לבצע שני תהליכים: דגימה וקוונטיזציה. דגימה ממירה אות מתח (כפונקציה של זמן) לאות בדיד (רצף של מספרים ממשיים). קוונטיזציה בוחנת את המספר הממשי הנדגם, ומחליפה אותו בערך מקורב, מתוך הקבוצה הסופית של הערכים הבדידים (רמות) אותה מאפשרת המערכת. תהליך הקוואנטיזציה הכרחי לאחסון ולעיבוד מידע מספרי (נומרי), והוא כרוך באיבוד חלקי של מידע באופן בלתי נמנע. בסביבות בינאריות ממוחשבות, הרמות האפשריות הנפוצות לייצוג ערכי האות ("אורכי המילה") נשענות על חזקות של שתיים: 8 סיביות (256 רמות), 16 סיביות (65,536 רמות), 32 סיביות (4.3 מיליארד רמות לערך), וכן הלאה. ככל שהמילה ארוכה יותר (מכילה יותר סיביות) כך עולה מידת הדיוק של הייצוג, ושגיאת הקוונטיזציה קטנה בהתאם. עם זאת, אורכי מילה גבוהים מחייבים הקצאה רבה יותר של זיכרון, וניצול רב יותר של משאבי העיבוד במערכת. מבחינה מתמטית טהורה, ניתן לבצע קוונטיזציה בכל בסיס מספרי. דיגיטציה שגיאת קיטום מדיה וקבצים בנושא קוונטיזציה בוויקישיתוף קוונטיזציה, באתר אנציקלופדיה בריטניקה (באנגלית)
ראשיד עזוזי

ראשיד עזוזי (בערבית: رشيد عزّوزي, בצרפתית: Rachid Azzouzi, נולד ב-10 בינואר 1971 בפאס שבמרוקו) הוא כדורגלן עבר מרוקאי ששיחק בעיקר בדיסבורג, פורטונה קלן, גרויטר פירט ונבחרת מרוקו בעמדת הקשר. עזוזי נולד בפאס שבמרוקו, ובילדותו היגר עם משפחתו לגרמניה, וגדל בחבל הריין. לאחר ששיחק בנעוריו במועדונים מהעיר מריהדורף, החל לשחק במועדון החובבים של פ.צ. קלן, שם שיחק שנה אחת. בקיץ 1989 חתם עזוזי בדיסבורג, ששיחקה אז בליגת הבונדסליגה השנייה. בתחילת ימיו במועדון לא הרבה לשחק, אך עם הזמן הפך לשחקן משמעותי יותר ויותר. את עונת 1990/91 סיימה דיסבורג במקום השני בבונדסליגה השנייה, והעפילה אל הבונדסליגה. בעונת 1991/92, הראשונה של עזוזי בבונדסליגה, הוא שיחק 17 משחקים, אך המועדון נשר בחזרה לבונדסליגה השנייה כבר אחרי עונה אחת. גם שהות זו הייתה קצרה, וכבר בעונת 1992/93 שבו עזוזי ודיסבורג לבונדסליגה, בתקווה שחזרה זו לבונדסליגה תהווה תקיעת יתד בליגה. בעונה הראשונה בבונדסליגה, 1993/94, עזוזי היה שחקן משמעותי מאוד בקבוצה, שיחק 26 משחקים וסייע לדיסבורג לסיים במקום התשיעי המפתיע. עם זאת, הקבוצה נשרה שוב לבונדסליגה השנייה בעונת 1994/95, ועזוזי עזב את דיסבורג לאחר שש עונות, בהן הבקיע ארבעה שערים ב-111 הופעות ליגה. בקיץ 1995 חתם עזוזי בפורטונה קלן מהבונדסליגה השנייה, שם שיחק שתי עונות, כאשר בעונה הראשונה היה שחקן הרכב קבוע, ובעונה השנייה פחתה מאוד כמות ההופעות שלו. לאחר שתי עונות בפורטונה קלן, חתם עזוזי בגרויטר פירט, שם שיחק שש עונות רצופות, בכולן היה שחקן קבוע בהרכב של הקבוצה, ששיחקה לכל אורך התקופה בבונדסליגה השנייה. עונת 2001/02 הייתה עונה חריגה במונחיו של עזוזי, כן בעונה זו הבקיע 15 שערי ליגה, כאשר באף עונה אחרת בקריירה שלו לא הבקיע יותר מחמישה שערים. בתום עונת 2002/03 עזב עזוזי את גרויטר פירט לאחר שצבר 156 הופעות ליגה והבקיע 27 שערים, וחתם בקבוצה הסינית צ'ונגג'ינג ליפאן. עזוזי שיחק בקבוצה זו 11 משחקים בלבד, וחזר לחצי עונה בגרויטר פירט, שם הוסיף 12 הופעות ושער אחד למאזנו בקבוצה. בשנת 2004 פרש עזוזי ממשחק פעיל. עזוזי השתתף עם נבחרת מרוקו בגביע אפריקה לאומות 1992, באולימפיאדת ברצלונה (1992) ובמונדיאל 1994. בשלושת הטורנירים הודחה מרוקו בשלב הבתים. עזוזי השתתף כמו כן בגביע אפריקה לאומות 1998, ממנו הודחה מרוקו ברבע הגמר לאחר הפסד 2-1 לנבחרת דרום אפריקה, ובמונדיאל 1998, ממנו הודחה מרוקו בשלב הבתים. מונדיאל 1998 היה הטורניר הגדול האחרון בו עזוזי השתתף. עזוזי שימש מנהל ספורטיבי בגרויטר פירט מאז פרישתו ועד לשנת 2012. בשנה זו מונה למנהל הספורטיבי של פ.צ. סנט פאולי, תפקיד אותו מילא עד דצמבר 2014. ביוני 2015 חתם עזוזי על חוזה לשנתיים כמנהלה הספורטיבי של פורטונה דיסלדורף. מדיה וקבצים בנושא ראשיד עזוזי בוויקישיתוף ראשיד עזוזי, באתר Transfermarkt ראשיד עזוזי, באתר Fussballdaten.de (בגרמנית) ראשיד עזוזי, באתר WorldFootball.net ראשיד עזוזי, באתר National Football Teams ראשיד עזוזי, באתר FootballDatabase.eu פרופיל המאמן, באתר Transfermarkt
משה חייבי

הרב משה חייבי (1836 ה'תקצ"ו – 1939 ה'תרצ"ט) היה רבה של שכונת "מחנה יוסף" בתל אביב. משה חייבי נולד בעיר תעיז שבתימן. עוד בילדותו התגלה כעילוי, ולכן נשלח ללמוד בבית המדרש בעיר הבירה, צנעא. בגיל ארבע עשרה הוסמך על ידי חכמי צנעא לשוחט ובודק. בהמשך חייו התפרסם כרב, מורה וכתלמיד חכם והעמיד תלמידים לרוב. הרב משה חייבי היה חובב ציון מובהק וכל חייו נכסף לארץ הקודש על אף שבתימן לא הכירו את הציונות בנוסח האירופי שלה. הרב שתה בצמא את הסיפורים על ארץ ישראל וירושלים ומוסדות התורה שבה, ובעלייתו לארץ הפך את חלומו למציאות. בגיל שבעים שנת תרס"ו (1906) נטש את עירו ואת ביתו נפרד מקהל תלמידיו, ועלה לארץ ישראל, לאחר שפגש בעיר מולדתו שליח מהארץ בשם אברהם נדאף, שהרבה לספר לו עליה. שמו של הרב משה הלך לפניו ובין הבאים לשמוע את דברי התורה מפיו היה אהרן שלוש מייסד נווה צדק הסמוכה. ביתו של הרב שימש כבית כנסת, כתלמוד תורה לילדים וכבית מדרש לשוחרי תורה. בזמן מלחמת העולם הראשונה במסגרת גירוש יפו ותל אביב הוגלה הרב בן השמונים לצפת, ושם שהה עם משפחתו עד לאחר סיום המלחמה, שלאחריה חזר ליפו. הרב חייבי נפטר בשיבה טובה (בגיל 103) בשנת תרצ"ט (1939). שלושים ושלוש שנים חי רבי משה חייבי בארץ ישראל, ביפו ובתל אביב. בכל הימים האלו לא פסק פיו מלימוד התורה ולא הפסיק להרביץ תורה בתלמידיו. הרב משה חייבי היה מאנשי הרוח הבולטים של עדת בני תימן, אבל אזור השפעתו לא הצטמצם רק בעדה זו אלא הקיף את כלל ישראל. בי"ח טבת התשנ"ג, 11 בינואר 1993, בלשכת ראש עיריית תל אביב-יפו דאז, שלמה להט, הוכרז על קריאת רחוב בתל אביב יפו על שמו. למעמד זה הוזמנו והגיעו: הרב יוסף צוברי הרב הראשי לעדה התימנית בתל אביב יפו, אהרון חייבי שופט בדימוס, מאיר בן דב- סגן ראש עיריית תל אביב יפו דאז, הרב מורדכי יצהרי- סגן ראש עיריית תל אביב יפו. ובנו הרב יעקב חייבי.
קרחון סקוט

האם התכוונתם ל... אנטארקטיקה קרחון סקוט (ההרים הטראנס-אנטארקטיים) – קרחון בשטח חסות רוס שבאנטארקטיקה קרחון סקוט (מזרח אנטארקטיקה) – קרחון בארץ המלכה מוד שבאנטארקטיקה ארצות הברית קרחון סקוט (אלסקה) – קרחון במדינת אלסקה שבארצות הברית
המפלגה הרדיקלית

האם התכוונתם ל... המפלגה הרדיקלית (צרפת) – מפלגת מרכז ליברלית בצרפת, נוסדה בשנת 1901 המפלגה הרדיקלית הסרבית – מפלגה לאומית ימנית בסרביה, הוקמה בשנת 1991 איחוד אזרחי רדיקלי – מפלגת מרכז ארגנטינאית
פריקה (פירושונים)

האם התכוונתם ל... פריקה – פגיעה במנח או במיקום היחסי הנורמלי של עצמות מפרק פריקה וטעינה (מצווה) – מצווה הלכתית פריקה (דגן) – מאכל דגן העשוי מגרעיני חיטה ירוקה שטרם הבשילה מידה פריקה – מונח בתורת המידה תהליך קבלת אנרגיה חשמלית מתוך סוללה חשמלית פריקה – אלה גרמאנית פריק
התריסר (ספר)

התריסר (באנגלית: The Twelve) הוא רומן מסוגת האימה מאת הסופר ג'סטין קרונין אשר יצא לאור בשנת 2012, הוא הספר השני בטרילוגיית ספרים וקדם לו הרומן המעבר. התריסר יצא לאור ב-16 באוקטובר 2012 על ידי ספרי בלנטיין. הטרילוגיה הסתיימה עם פרסומו של הרומן "עיר המראות", בשנת 2016. לאחר ביקור קצר אצל חלק מדמויות השורדים מהספר הראשון, הרומן קופץ בחזרה לתחילת המגפה. 4 קווי עלילה נוצרים: דני, נהג אוטובוס בית ספר אוטיסט מחליט לקחת את האוטובוס לסיבוב שלו עוד פעם אחת, צלף צבאי בשם קיטרידג' מתבצר בקומה גבוהה בבניין דירות בדנוור מתחיל לירות בנגועים; לורנס גריי, שרת שעבד במתחם בו החל פרויקט נח, מתעורר במלון ומוצא את עצמו צעיר ורזה יותר; והורנס גילדר, בעל תפקיד בממשל הפדרלי הגוסס, נאלץ להתמודד עם המדינה שקורסת סביבו. בהמשך העלילה חוזרים 90 שנה קדימה בזמן, העלילה ממשיכה עם הגיבורים מהספר הקודם. בנוסף מתוודעים לעיר נוספת של אנשים, אשר משתפים פעולה עם היצורים דמויי הערפד, ומשעבדים שבויים ממקומות שונים לתפעול העיר והאכלת היצורים. הספר זכה לביקורות חיוביות לרוב. באתר BookPage כתבו כי הסיום של התריסר מספק יותר מזה של המעבר, אך עדיין יש מספקים נושאים פתוחים על מנת להשאיר את הקוראים משתוקקים לספר השלישי. התריסר, באתר OCLC (באנגלית)
עאדל שיחי

עאדל שיחי (בערבית: عادل شيحي, בצרפתית: Adil Chihi, נולד ב-21 בפברואר 1988 בדיסלדורף שבגרמניה המערבית) הוא כדורגלן מרוקאי-גרמני המשחק בעמדת הקשר. שיחי שיחק לאורך רוב הקריירה שלו בפ.צ. קלן. שיחי נולד בדיסלדורף שבגרמניה, ובנעוריו שיחק בפורטונה דיסלדורף ובפ.צ. קלן, שם החל לשחק בקבוצת המילואים של פ.צ. קלן עונת 2005/06. שיחי העביר בפ.צ. קלן תשע עונות רצופות, כאשר בעונת 2006/07 תפס מקום חשוב בקבוצה הבוגרת, אך המשיך לשחק לעיתים גם בקבוצת המילואים. בעונת 2007/08 העפילו שיחי ופ.צ. קלן מהבונדסליגה השנייה אל הבונדסליגה, כאשר הקבוצה סיימה במקום השלישי בבונדסליגה השנייה. שיחי וקלן שיחקו בבונדסליגה במשך ארבע עונות רצופות, את כולן סיימו בחלק התחתון של הטבלה. בעונת 2011/12 נשרה קלן לבונדסליגה השנייה. בעונת 2012/13 כשלה הקבוצה לחזור לבונדסליגה, ושיחי היה אחד השחקנים המובילים בקבוצה. בעונת 2013/14, חזרו שיחי וקלן לבונדסליגה כאשר סיימו במקום הראשון בבונדסליגה השנייה. עם זאת בעונה זו שיחי מיעט מאוד לשחק. בתום עונת 2013/14 עזב שיחי את קלן לאחר שצבר 130 הופעות ליגה והבקיע 20 שערים, וחתם בפולהאם בהעברה חופשית, אך כמעט שלא שיחק במועדון, ובתחילת 2016 חתם באסתקלאל טהראן מליגת העל האיראנית, בחוזה עד לתום העונה. בקיץ 2016 חתם שיחי בפ.ס.וו. פרנקפורט מהליגה הגרמנית השלישית. שיחי ערך את הבכורה בנבחרת מרוקו בשנת 2008, במשחק ידידות מול נבחרת בנין, אך לא זומן עד כה לטורניר גדול, נכון לאפריל 2016. עם פ.צ. קלן: אליפות הבונדסליגה השנייה: 2013/14 מדיה וקבצים בנושא עאדל שיחי בוויקישיתוף עאדל שיחי, באתר Transfermarkt עאדל שיחי, באתר Fussballdaten.de (בגרמנית) עאדל שיחי, באתר Soccerway עאדל שיחי, באתר WorldFootball.net עאדל שיחי, באתר National Football Teams עאדל שיחי, באתר FootballDatabase.eu
מסבנת אל–פאר

מסבנת אל–פאר הוא מבנה בית בד ומסבנה (מפעל לייצור סבון) השוכן בעיר העתיקה בלוד, מצפון למסגד אל-עומרי ולכנסיית גאורגיוס הקדוש קוטל הדרקון. המבנה הוקם בתקופה העות'מאנית, ונעשה בו שימוש גם בימי המנדט הבריטי. הקמת מבנה המסבנה החלה בשלהי המאה ה-17, והיא נבנתה בשלבים שונים ובתקופות שונות. בעל המסבנה היה מחמוד חאפז אל פאר (מכאן שמה). סביב לוד ורמלה, ובכפרים הערביים הסמוכים לערים אלו, היו כרמי זיתים רבים, ולפיכך ברמלה ובלוד נמצאו בתי בד רבים. כמו כן שימשה פסולת בתי הבד לתעשיית הסבון. על תעשיית הסבון בעיר לוד העיד הנוסע ויקטור גרן בספרו "תיאור ארץ ישראל". גרן ,שביקר 8 פעמים בארץ, בין השנים 1852 ועד 1888, תיאר את העיר לוד ומצא בה כמאה עובדים שעסקו בייצור סבון[דרוש מקור]. במחצית שנות ה-30 של המאה ה-20 בוצעו במבנה שינויים ארכיטקטוניים, וכן הותקנו בו מנוע ומערכת תמסורת שחוברה אל כל יחידות היצור והפעילה אותן בו זמנית. בשנת 2013, בוצעו פעולות אינטנסיביות של שימור ושחזור חלקי במבנה במסגרת מיזם בראשית. במבנה שלושה אגפים, כל אגף שימש כמפעל שבו ייצרו שמן ומוצרים הנגזרים ממנו. באגף המערבי - נמצא בית בד לעצירת שמן זית. האגף המרכזי - שימש כמפעל לייצור שמן שומשום וטחינה. באגף המזרחי - הייתה מסבנה שבה ייצרו סבון משמן זית. מסבנת אל-פאר בלוד העתיקה באתר מיזם בראשית מבנה המסבנה באתר העיר לוד(הקישור אינו פעיל) לוד העתיקה. שימור חאן אל חילו. ומסבנת אל פאר, דוח ביצוע על ידי אדריכל גיורא סולר. מרץ 2013
פרדריק ואן דר ול

פרדריק ואן דר ול (בהולנדית: Frederique van der Wal;‏ נולדה ב-30 באוגוסט 1967) היא דוגמנית הולנדית. ואן דר ול נולדה וגדלה בהאג. בשנת 1985 זכתה ואן דר ול בתחרות מראה השנה של עלית העולמית והייתה לזוכה השנייה בתחרות. ולאחר מכן הובילה את הקמפיינים של רבלון וויקטוריה'ס סיקרט והופיעה על שערי המגזינים ווג וקוסמופוליטן. ב-2003 הופיעה בגרסה הבימתית של המחזה מונולוגים מהווגינה שהועלתה בוושינגטון. היא השתתפה בתצוגת האופנה של ויקטוריה'ס סיקרט מספר פעמים. ואן דר ול שיחקה תפקיד קטן במספר סרטי קולנוע וביניהם בסרט "סלבריטי" של וודי אלן וב"שני בחורות ובחור" לצד רוברט דאוני ג'וניור. היא הנחתה והפיקה מספר תוכניות בטלוויזיה. ב-2005 הוחלט בהולנד, ארץ הולדתה לקרוא לזן של שושן על שמה ועקב כך יצרה סרט בערוץ דיסקברי העוקב אחר שדות הגידול של הפרח באפריקה ושיווקו בהולנד ובניו יורק. ב-2008 יצרה ואן דר ול מותג בתחום הפרחים הנקרא "בחירתה של פרדריק" שאותו היא מנהלת. פרדריק אם לבת מבן זוגה התסריטאי ניקולאס קליין. מדיה וקבצים בנושא פרדריק ואן דר ול בוויקישיתוף פרדריק ואן דר ול, ברשת החברתית אקס (טוויטר) פרדריק ואן דר ול, ברשת החברתית אינסטגרם פרדריק ואן דר ול, במסד הנתונים הקולנועיים IMDb (באנגלית)
צ'ריטי וייקפילד

צ'ריטי וייקפילד (באנגלית: Charity Wakefield; נולדה ב-18 בספטמבר 1980) היא שחקנית אנגלייה. וייקפילד נולדה בסאסקס שבאנגליה. כשהייתה תינוקת עברה עם אמה, קרוליין, לספרד לעיר ל'אמפויה (L'Ampolla) שבקטלוניה. הן חזרו לאנגליה כשהייתה בת ארבע. לווייקפילד יש אחות למחצה בשם אוליביה. סבה מצד אמה היה השחקן ג'יימס הייטר (אנ'). וייקפילד למדה בקולג בקסהיל, ובין השנים 2000 ל-2003 למדה משחק בבית הספר לדרמה באוקספורד. בנוסף למשחק היא גם מנגנת בכינור ויש לה קול סופרן. הופעת הבכורה של וייקפילד על המסך הייתה בשנת 2004 בסרט "(Past Present Future) Imperfect". היא כיכבה בהפקה של BBC One של אגדות ילדים בפרק "רפונזל", בה גילמה דמות של שחקנית טניס צעירה בשם "רפונזל". היא שיחקה גם בדרמה "חדר מיון 1907". בתיאטרון הופיעה וייקפילד במחזה "Yesterday Was a Weird Day" העוסק בפיגועים בלונדון שהתרחשו בשנת 2005. היא שיחקה בתפקיד קונסטנס במחזה "שלושת המוסקטרים" בתיאטרון בריסטול אולד ויק, ובתפקיד איליין במחזה "הבוגר" בתיאטרון ניו ויק. היא זכתה לשבחים על הופעתה בתפקיד סוזן במחזה "Baby with the Bathwater" שהוצג בתיאטרון אולד רד ליון. ב-2008 השתתפה בסיבוב הופעות בהפקה מחודשת של המחזה "המעגל" מאת סומרסט מוהם בפסטיבל התיאטרון של צ'יצ'סטר. עוד ב-2008 שיחקה בפיילוט לסדרה הקומית "פרדי". וייקפילד הופיעה בסדרת הדרמה "Any Human Heart" של ערוץ 4, ושיחקה בתפקיד הראשי בסרט האפל הבריטי "Scar Tissue". במרץ 2012 לוהקה לסדרה "Mockingbird Lane", חידוש של הסדרה "The Munsters", עבור רשת NBC. ב-2015 הופיעה וייקפילד בתפקיד מרי בוליין בסדרת הדרמה "וולף הול" של BBC2. עוד שיחקה בדרמה של NBC בשם "The Player" יחד עם פיליפ וינצ'סטר ווסלי סנייפס. מדיה וקבצים בנושא צ'ריטי וייקפילד בוויקישיתוף צ'ריטי וייקפילד, ברשת החברתית אקס (טוויטר) צ'ריטי וייקפילד, במסד הנתונים הקולנועיים IMDb (באנגלית) צ'ריטי וייקפילד, באתר AllMovie (באנגלית) צ'ריטי וייקפילד, במסד הנתונים הקולנועיים KinoPoisk (ברוסית) Post-It Love באתר YouTube Levin, Angela (17 במאי 2009). "High hopes for Charity". Daily Mail. נבדק ב-2009-05-20. {{cite web}}: (עזרה) Wakefield, Charity - Who's who on UK TV Hello! magazine. (7 July 2007) Lee Ingleby, Charity Wakefield and Shaun Williamson let down their hair in BBC One's Rapunzel, BBC (8 August 2007) More historical medical crises ... Casualty 1907 comes to BBC One, BBC Whitelaw, Emma Laugh - Then thank your lucky stars you weren't born a Dingleberry, Indie London Freddi: new BBC Four comedy commission BBC Press Office. 2008-09-19 Say Hello to the New Marilyn Munster of Mockingbird Lane
Support double

Support double היא קונבנציה בברידג' המבחינה בין תמיכה עם 3 קלפים בסדרת המשיב לבין תמיכה עם 4 קלפים בסדרת המשיב לאחר התערבות שחקן יריב. עם 4 קלפים תומכים בגובה 2 בסדרת המשיב. עם שלושה קלפים מכריזים Double. את הקונבנציה הגה השחקן האמריקאי אריק רודוול (באנגלית: Eric Rodwell). הקונבנציה משמשת לחיפוש התאמה של שמונה קלפים בסדרת מייג'ור (שלושה קלפים מול חמישה קלפים) במצבים בהם לא ניתן להראות באופן ישיר תמיכה בסדרה, משום שהשחקן שהכריז את הסדרה הבטיח רק ארבעה קלפים. בברידג' קיימת העדפה לשחק בסדרת מייג'ור עם התאמה של שמונה קלפים, על פני משחק ללא שליט, משום שעל ביצוע חוזה בסדרת מייג'ור מקבלים 20 נקודות יותר מאשר על ביצוע חוזה דומה ללא שליט. כך למשל, אם מבצעים חוזה של 3NT במצב לא פגיע מקבלים 400 נקודות. על ביצוע חוזה של ♥4 או ♠4 באותו מצב מקבלים 420 נקודות. המצב הבסיסי בו מכריזים הכרזת Support Double הוא פתיחה בגובה 1 והכרזת סדרת מייג'ור של השותף בגובה 1. לאחר התערבות שחקן יריב באה הכרזת כפל של הפותח. דוגמה: ♣1, הכרזת Pass של שחקן יריב, ♥1 של המשיב והכרזת ♠1 של היריב. הכרזת Double של הפותח מראה בדיוק 3 קלפים ב♥. המשיב הבטיח מינימום של ארבעה קלפים בסדרה. אם יש לו חמישה, לאחר הכרזת ה-Support Double נמצאה התאמה בסדרת המייג'ור. בדוגמה לעיל, אם למשיב חמישה קלפים ב♥, נמצאה התאמה של 8 קלפים בסדרה. מקובל להכריז Support Double בסדרת הכרזות עד גובה 2. לדוגמה: ♥1, הכרזת Pass של שחקן יריב, ♠1 של המשיב והכרזת ♦2 של היריב. הכרזת Double של הפותח מראה בדיוק 3 קלפים ב♠. הכרזת כפל של הפותח אחרי ששני היריבים והמשיב הכריזו בסדרות הכרזת כפל של הפותח אחרי שיריב הכריז 1NT כאשר שחקן יריב מכפיל במקום לבצע אוברקול מראה הכרזת Redouble תמיכה של שלושה קלפים בדיוק. גם במקרה זה, המשיב מבטיח לפחות ארבעה קלפים בסדרה בה הכריז. לאחר שהפותח הראה שלושה קלפים בסדרה, אם למשיב חמישה קלפים לפחות בסדרה נמצאה התאמה של 8 קלפים בסדרה. דוגמה: ♣1, הכרזת Pass של שחקן יריב, ♥1 של המשיב והכרזת Double של שחקן יריב. הכרזת Redouble של הפותח מראה בדיוק 3 קלפים ב♥. המשיב הבטיח מינימום של ארבעה קלפים בסדרה. אם יש לו חמישה, לאחר הכרזת ה-Support Redouble נמצאה התאמה בסדרת המייג'ור. בדוגמה לעיל אם למשיב חמישה קלפים ב♥ נמצאה התאמה של 8 קלפים בסדרה. Takeout Double Negative Double ג'קובי טרנספר סטיימן (ברידג') סמולן (ברידג') Support Doubles and Support Redoubles (אורכב 02.05.2016 בארכיון Wayback Machine), Bridgeguys Doubles Part 3, Bridge with Larry Cohen Support double-דבל תומך (אורכב 08.05.2016 בארכיון Wayback Machine),‏ מועדון ברידג' רקפת קריית טבעון Support Doubles and Support Redoubles, Bridgeguys Support Doubles and Support Redoubles, Bridgeguys
יבגניה מורוזובה

יבגניה מורוזובה (ברוסית: Евгения Морозова); הייתה מתנגדת לנאצים וחסידת אומות העולם מבלארוס. יבגניה מורוזובה, הייתה בשנות השלושים לחייה, התגוררה עם שני ילדיה, מיכאל בן ה-10 וגלינה בת ה-3 במינסק, עיר הבירה של בלארוס. עוד לפני המלחמה, פגשה מורוזובה בד"ר אהרון לוין, שהיה רופא ילדים ידוע. אחרי כיבוש מינסק והקמת גטו מינסק באוגוסט 1941, נכפה על משפחת לוין לעבור לשם. בסתיו 1941, סופיה, הילדה הבכורה במשפחת לוין, התגנבה אל מחוץ לגטו והלכה לביתה של מורוזובה. הילדה סיפרה למורוזובה על התנאים הנוראים שבהם חיה המשפחה בגטו וביקשה את עזרתה. מורוזובה, שהייתה מוכנה לעזור לחבריה היהודים, אספה בגדים חמים ואוכל ושלחה אותם עם סופיה בחזרה לגטו. בין סתיו 1941 ל-1942, עזרה מורוזובה למשפחת לוין לשרוד בגטו בעזרת משלוח מזון באופן קבוע. כשהחלו הנאצים במבצע הרצח במרץ 1942, פאינה לוין ואחיה הקטן, מישה נרצחו. סופיה וגלינה ביקשו ממורוזובה להסתיר אותם וכך עשתה. אחרי שכמה שכנים הלשינו עליה, הגיע שוטר בלארוסי לביתה ודרש ממנה להסגיר את שתי הבנות היהודיות. מורוזובה הצהירה כי הן לא יהודיות אלא אחייניות שלה. בהמשך נקרא בנה של מורוזובה, מיכאל, למטה המשטרה כדי לאשר אילו מהגרסאות נכונה. מיכאל התעקש על כך ששתי הבנות הן קרובות משפחה. שתי האחיות הסתתרו בביתה של מורוזובה ממרץ ועד דצמבר 1942. לאחר מכן דאגה להשיג עבורן מסמכים מזויפים כדי למקם אותן כילדות רוסיות בבית יתומים. במשך כל זמן שהותן שם עד לשחרור מינסק ב-3 ביולי 1943, המשיכה מורוזובה לשלוח להן אוכל באמצעות בנה מיכאל. בשנים שלאחר המלחמה האחיות שמרו על יחסים קרובים עם מורוזובה וילדיה. החל משנת 1990 מיכאל, בנה של מורוזובה, חי עם אשתו היהודייה בישראל. מורוזובה נפטרה במינסק בשנת 1997. בפברואר 2002, הוכרה יבגניה מורוזובה על ידי מוסד "יד ושם" כחסידת אומות העולם. משפחת מורוזובה, באתר יד ושם (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יבגניה מורוזובה".
גאטנו טאנטלו

דון גאטנו טאנטלו (באיטלקית: Don Gaetano Tantalo;‏ 1905–1947) היה כומר מתנגד לנאצים וחסיד אומות העולם מאיטליה. טאנטלו הוא כומר איטלקי, אשר החביא משפחות יהודיות במהלך הכיבוש הגרמני באיטליה וסייע להם לשמור על אורח חיים יהודי בתקופת השואה. הוא פגש במשפחות היהודיות לראשונה באוגוסט 1940, בשעה שהמשפחות היו בחופשת קיץ. קשרי ידידות נרקמו עם המקומיים כולל העם כומר המקומי. לאחר מכן נפגשו שנית גם בקיץ 41 ו-42. הכומר טאנטלו התיידד עם אנריקו אורבייטו. הכל השתנה לאחר כניעת איטליה בספטמבר 1943. משפחות אוריבייטו ופאסיפיצ'י נמלטו לאזור הנופש כי הם חשו לא בטוחים בבתיהם. עם הכיבוש הנאצי החליט אנריקו לפנות לידידו הכומר לעזרה, אך בהיעדרו פנה לאחותו דומניקה ולבעלה אדולפו דאנג'לו שהציעו לו מקלט ללילה. למחרת חזר טאנטלו והציע מקלט למשפחות אלו ולילדיהם למרות הסכנה הכרוכה בכך. הוא הציג אותם בפני אנשי הכפר כבני משפחתו והם שהו בשם חסות הכנסייה במשך 9 חודשים. כקתולי מאמין הוא גילה רגישות לצורכיהם הדתיים. הוא סיפק להם ספרי תנ"ך, נהג לברך אותם בשבת שלום בימי שישי בערב וכך עזר להם לזכור את תאריכי לוח השנה היהודיים במיוחד פסח. לצורך עריכת סדר פסח הוא סיפק להם כלים חדשים ומעט מצרכים, כך הוא הסתיר אותם עד שביולי 1944 הם עזבו וחזרו לרומא. לאחר המלחמה המשיכו המשפחות לשמור עמו על קשר. כאשר לקה במחלת ריאות המשפחות עזרו לו לקבל טיפול רפואי מיטבי. ב-1947 טאנטלו נפטר. בשנת 1969 פורסמה הביוגרפיה הראשונה אודותיו באיטלקית על ידי גיטניו מיולו (Gaetano Maelo). ב-31 במאי 1978 הוכר כחסיד אומות העולם על ידי מוסד יד ושם. בשנת 1995 פורסמה ביוגרפיה נוספת אודותיו באיטלקית על ידי הסופר האיטלקי ניקולינו סאראלה (nicolino sarale). מדיה וקבצים בנושא גאטנו טאנטלו בוויקישיתוף מידע אודותיו באנגלית באתר יד ושם תמונתו עם בני המשפחה שהציל מספר שנים לאחר המלחמה באתר מוזיאון השואה האמריקאי ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גאטנו טאנטלו".
קונה (פירושונים)

האם התכוונתם ל... קונה – קומונה בקלדוניה החדשה, אחת ממחוזות צרפת מעבר לים שבאוקיינוס השקט קונה (מטבע) – ההילך החוקי של קרואטיה שבט הקונה קוֹנֶה – שמו של עמוד הקלון ביהדות מזרח אירופה. בדרך כלל הוצב בבית הכנסת ונקשרו אליו חברי קהילה סוררים. קונה (חברה) – חברה פינית רב-לאומית לייצור ותחזוקה של מעליות ודרגנועים קונה – אדם או גוף המבצע רכישה חרטת קונה – מצב נפשי בו אדם מרגיש צער או חרטה אחרי רכישה של מוצר או שירות ייזהר הקונה – כלל בדיני חיובים אישים: איסמאל קונה – כדורגלן קנדי בקארי קונה – שני כדורגלנים בשם זה ג'קריג'ה קונה – כדורגלן יליד חוף השנהב יוסוף קונה – כדורגלן מאלי קריסטינה ווסיל קונה – זוג אלבנים שהוכרו כחסידי אומות קון קנה (פירושונים)
291 (פירושונים)

האם התכוונתם ל... 291 – השנה ה-91 במאה ה-3 291 (גלריה) – גלריה שפעלה בניו יורק בין השנים 1908–1917 291 (מגזין) – מגזין אמנותי שיצא לאור בניו יורק בעשור השני של המאה ה-20